

Gomba Község Önkormányzatának

2009. évi

**Közfoglalkoztatási**

**Terve**

tervezet

Gomba

2009. január

Jelen közfoglalkoztatási terv a szociális igazgatásról és a szociális ellátásokról szóló 1993. évi III. törvény (a továbbiakban: Szt.) 37/A. § (1) bekezdésében foglaltaknak megfelelően a közfoglalkoztatás hatékony megvalósítása és az álláskeresési megállapodásban foglaltakkal való összhang biztosítása céljából, valamint a Szociális és Munkaügyi Minisztérium által meghatározott „Út a munkához” program céljainak és megállapításainak figyelembevételével készült. Az „Út a munkához” program megvalósításának kulcseleme a közfoglalkoztatás megszervezése, amely a települési önkormányzatok feladata. A közfoglalkoztatás célja elsősorban a munkára való ösztönzés, a munkaképesség megtartása és a reintegráció esélyének biztosítása, másrészt az önkormányzati feladatok ellátásának biztosítása, valamint a nehéz anyagi körülmények között élők helyzetének javítása.

1. **Jogszabályi háttér**

A közfoglalkoztatási terv készítésének kötelezettségét a 2009. január 1-jei hatállyal módosított Szt. írja elő. (37/A. § (1) bekezdés). A terv lényeges tartalmi elemeit, az elkészítésével, egyeztetésével és elfogadásával, valamint az utólagos tájékoztatási kötelezettségek teljesítésével kapcsolatos szabályokat az Szt. 37/A. § (2)-(4) bekezdései tartalmazzák.

A közcélú munkával, valamint a közfoglalkoztatás megszervezésével kapcsolatos általános szabályokat az Szt. 36. §-a határozza meg.

A közcélú munkaviszony létesítésének szabályait az Szt. 36. § (3)-(5) tartalmazzák. Így az aktív korúak ellátására - közfoglalkoztatásban való részvétel mellett - jogosult személlyel közcélú munkára legalább évi 90 munkanapra és legalább napi hat órai munkavégzésre kell határozott idejű munkaviszonyt létesíteni.

A közfoglalkoztatásban résztvevők a munkavégzés időtartamára munkabért kapnak, amelynek összege – teljes munkaidő esetén – nem lehet kevesebb a minimálbérnél. (Az OÉT megállapodás alapján: a kötelező legkisebb munkabér (minimálbér) 2009. január 1-étől havi 71.500 forint, a legalább középfokú iskolai végzettség és/vagy szakképzettséget igénylő munkakört ellátók garantált bérminimuma gyakorlati időtől függetlenül 2009. január 1-jétől havi 87.000 forint, 2009. július 1-jétől 2009. december 31-ig 87.500 forint.)

1. **A rendelkezésre állási támogatásra jogosult személyek képzettség szerinti várható összetétele**

Községünkben jelenleg (az eddigi szabályozás szerint folyósított aktív korúak ellátása iratanyagából megállapíthatóan, valamint a Közép-magyarországi Regionális Munkaügyi Központ által szolgáltatandó információ alapján) az alábbiak szerint alakul a várhatóan rendelkezésre állási támogatásra jogosult személyek képzettség szerinti várható összetétele.

8 fő rendelkezik általános iskolai végzettséggel, 6 fő szakmunkás képzettségű, illetve 1 személy rendelkezik felsőfokú képzettséggel.

1. **A közfoglalkoztatás keretében ellátandó közfeladatok és ütemezésük, az ellátásukhoz szükséges létszám**
2. adminisztrációs feladatok (postázás előkészítése, számítógépen adatrögzítés, iktatásra iratok előkészítése, adatgyűjtés, adatfeldolgozás intézményeknél, illetve a polgármesteri hivatalban);
3. közterületi segédmunka és szociális kisegítő munka (közterület takarítása, járdarakás, csapadékelvezető árkok karbantartása, külterületi csapadékelvezető csatornák és tározók karbantartása, zárt csatorna készítése, belvíz elleni védekezésben való részvétel, a község belvízvédelmi szivattyúinak kezelése, karbantartása, fűnyírás, gépi és kézi kaszálás, parlagfű irtás sövénynyírás, gallyazás, nádvágás, veszélyes fák kivágása, új facsemeték ültetése, a községi utak javítása, kátyúzás aszfalttal vagy kohósalakkal, utak karbantartása, padkázás, hó és síkosság mentesítés, temetők rendben tartásában való közreműködés, intézményeknél bontási, építési, karbantartási munkák végzése, sport és kulturális helyszínek karbantartása, a község és civilszervezetek rendezvényeinek előkészítésében, lebonyolításában és az utómunkákban való segítés, tüzelő aprítás, házkörüli teendők, takarítás

A közcélú foglalkoztatás teljes munkaidőben (napi 8 óra) történik. Az adminisztrációs feladatok ellátásához 2 fő munkavállalóra, a közterületi segédmunka és szociális kisegítő munka elvégzéséhez 7 főre van szükség. Mindkét feladattípus végrehajtása folyamatosan, egész évben történik.

1. **A közfoglalkoztatás finanszírozása, a rendelkezésre álló források:**

A közfoglalkoztatás finanszírozása 2009-ben is állami támogatással történik. Ennek igénybevételét a 62/2006. (III. 27.) Kormányrendelet szabályozza. A havonta utólag visszaigényelhető támogatás mértéke 95 %.

Az 1 főre eső munkabér 71.500.- Ft/hó, a bruttó személyi kiadások havonta személyenként 94.380.- Ft-t tesznek ki, a visszaigényelhető támogatás mértéke 95%, a biztosítandó önrész 1 főre 4.719.- Ft/hó, 9 főre 42.471.- Ft/hó, éves szinten 56.628.- Ft/fő, a teljes 9 fős létszámra 509.652.- Ft. A szükséges önerőt az Önkormányzat költségvetése biztosítja.

1. **Egyéb**

Jelen közfoglalkoztatási terv egyéves időtartamra szól, azonban módosítható, ha érvényességének időtartama alatt a tervezés alapjául szolgáló körülményekben lényeges változás következik be.